PRITARTA

Akmenės rajono savivaldybės tarybos

2016 m. kovo 31 d. sprendimu Nr.T-53

**AKMENĖS RAJONO VAIKŲ GLOBOS NAMŲ DIREKTORIAUS**

**2015 METŲ VEIKLOS ATASKAITA**

Vadovaudamasi Akmenės rajono vaikų globos namų (toliau -Vaikų globos namai) nuostatų, patvirtintų Akmenės rajono savivaldybės tarybos 2014 m. birželio 26 d. sprendimu Nr. T-138 „Dėl Akmenės rajono vaikų globos namų nuostatų naujos redakcijos patvirtinimo“, 15.20, 15.21 punktais, Vaikų globos namų direktorė atsiskaito už savo ir vadovaujamos įstaigos 2015 metų veiklą ir teikia veiklos ataskaitą Tarybai ir merui.

Akmenės rajono vaikų globos namų direktorės 2015 metų veiklos ataskaitoje pateikta informacija apie direktoriui priskirtų funkcijų vykdymą.

**I SKYRIUS**

**BENDROS ŽINIOS APIE ĮSTAIGĄ**

Akmenės rajono vaikų globos namuose socialinės globos paslaugos teikiamos be tėvų globos likusiems vaikams, kuriems nustatyta laikinoji ar nuolatinė globa (rūpyba), arba laikinai globos namuose apgyvendintiems globotiniams tol, kol bus išspręstas jų grąžinimo tėvams arba globos (rūpybos) klausimas.

Siekiant pagerinti vaikų gyvenimo sąlygas ir psichologinį klimatą, palengvinti vaikų adaptaciją, ugdyti sveikos gyvensenos įgūdžius, vaikų globos namų vadovės išsikeltas tikslas – tenkinti visokeriopus našlaičių ir likusių be tėvų globos vaikų poreikius, sudaryti sąlygas vaiko grįžimui į šeimą ir asmens integravimuisi į visuomenę, užtikrinti saugią ir sveiką gyvenamąją aplinką, kurioje globotiniai (rūpintiniai) realizuotų save.

Tikslui įgyvendinti 2015 metais numatyti uždaviniai:

1. Įstaigos veiklą vykdyti taikant šeimynų modelį.

2. Gerinti komandinį darbą, kelti kvalifikaciją ir sudaryti sąlygas darbuotojų kvalifikacijos kėlimui.

Tikslo įgyvendinimui įstaigoje suburtas kvalifikuotas specialistų kolektyvas, sugebantis teikti kokybiškas socialinės globos paslaugas be tėvų globos likusiems vaikams. Siekiant užtikrinti efektyvų įstaigos darbą, išsikeltų tikslų ir uždavinių siekimą, sudaromos palankios darbo sąlygos, kurios leidžia kiekvienam darbuotojui atsiskleisti, panaudoti ir plėtoti savo potencialą – žinias, įgūdžius ir kompetencijas.

2015 m. gruodžio 31 d. įstaigos struktūra buvo sekanti:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Etatų skaičius | | | Socialinį darbą dirbančių skaičius (etatai) | | | | Iš viso etatų |  |
| Administ-racija | Pagalbinis persolanas | Kiti darbuotojai | | Soc. darbuotojų | Soc. darbuotojų  padėjėjų | Iš viso soc. darbą dirbančių skaičius |  |  |
| 3,5 | 3,5 | 3 | | 8 | 14 | 22 | 32 |

Tiesiogiai su vaikais dirba 25 darbuotojai, tai sudaro 78,1% visų dirbančiųjų. Darbuotojai pagal išsilavinimą pasiskirsto sekančiai: 73% visų dirbančiųjų įgiję aukštąjį išsilavinimą, 13% - profesinį išsilavinimą, 14% - vidurinį išsilavinimą.

Įstaigos vadovės iniciatyva Vaikų globos namuose veikia patariamoji direktoriaus institucija Vaikų globos namų taryba bei globos namų vaikų komitetas. Abi šios institucijos aktyviai dalyvauja vaikų globos namų savivaldoje.

Viena iš direktorės veiklos funkcijų – sudaryti galimybę darbuotojams kelti kvalifikaciją, tobulėti.

Darbuotojai dalyvavo rajoniniuose bei respublikiniuose seminaruose, mokymuose, kursuose. Įvairiuose kvalifikacijos kėlimo kursuose ir seminaruose dalyvavo ir išklausė:

- vyriausioji buhalterė – 14 val. mokymų;

- 8 socialiniai darbuotojai – 366 val. mokymų;

- 12 socialinio darbuotojo padėjėjų – 192 val. mokymų;

- užimtumo specialistė – 8 val.

- bendrosios praktikos slaugytoja – 48 val. mokymų;

- ūkvedė – 8 val. mokymų,

- pastatų ir įrengimų priežiūros specialistas – 40 val. mokymų.

Per 2015 metus 25 darbuotojai išklausė 636 valandas mokymų kvalifikacijos kėlimo kursuose.

2015 metais įstaigos vadovė išklausė 36 valandas mokymų įvairiuose kursuose: ,,Viešųjų pirkimų vykdymo aktualijos ir pokyčiai 2015-2016 m.‘‘- 8 valandos, „Žmogiškųjų išteklių valdymas, personalo atranka“ - 16 valandų, „Bendravimas su žiniasklaida: vaiko teisių pažeidimo rizikos ir patarimai, kaip jų išvengti“ - 7 valandos, „Pagrindinių vaiko teisių ir teisėtų interesų užtikrinimas komercinio seksualinio vaikų išnaudojimo atvejais. Pagalbos galimybės ir prevencija“ – 5 valandos.



Įstaigos vadovė yra Lietuvos vaikų globos įstaigų direktorių asociacijos narė, aktyviai dalyvauja asociacijos veikloje.

**II SKYRIUS**

**ĮSTAIGOS ADMINISTRAVIMAS**

Per 2015 metus įstaigos vadovė pasirašė 384 įsakymus: veiklos organizavimo klausimais – 319, personalo klausimais – 58, viešųjų pirkimų – 7.



Metų eigoje buvo susirašinėjama su įvairiomis institucijomis, keičiamasi informacija, teikiamos įvairios ataskaitos ir atsakymai į paklausimus. 2015 metais gauta 340 raštai išsiųsta 570 raštų.



Įvairių pažymų išdavimo rodikliai:



Įstaigos vadovei deleguota funkcija – atstovauti globotinių (rūpintinių) interesus įvairiose valstybės bei savivaldos institucijose.



Didelį dėmesį įstaigos vadovė skyrė bendradarbiavimo ryšių užmezgimui su įvairiomis institucijomis bei organizacijomis. Glaudūs ryšiai sieja su rajono medicinos įstaigomis- VšĮ Akmenės rajono psichikos sveikatos centru, VšĮ Akmenės rajono pirminės sveikatos priežiūros centru, Akmenės rajono savivaldybės pedagogine psichologine tarnyba.

Palaikomi ryšiai ir pasirašyta bendradarbiavimo sutartis su Akmenės krašto muziejumi, VšĮ „Gelbėkit vaikus“ Akmenės vaikų dienos centru, dalijamasi gerąja patirtimi, bendraujama su VšĮ „Šeimos santykių institutu“, vykstama į jų organizuojamus seminarus. Taip pat pasirašytos bendradarbiavimo sutartys su Akmenės gimnazija, Akmenės gimnazijos Kivylių skyriumi, Akmenės lopšeliu – darželiu „Gintarėlis“, Mažeikių vaikų našlaičių ir senelių globos namais, Žagarės socialinių paslaugų centru., Raseinių vaikų globos namais.

Glaudžiai bendradarbiaujama su Agluonų kaimo bendruomene ,,Zubovo dvaras“. Dalyvaujama bendruose renginiuose, bendruomenės vykdomuose projektuose dalyvaujama partnerio teisėmis. Įstaiga turi dvi licencijas: Institucinei socialinei globai (ilgalaikei, trumpalaikei) likusiems be tėvų globos vaikams, socialinės rizikos vaikams teikti ir institucinei socialinei globai (ilgalaikei, trumpalaikei) vaikams su negalia teikti.

**III SKYRIUS**

**TEIKIAMOS SOCIALINĖS PASLAUGOS**

Globos namuose teikiamos bendrosios socialinės paslaugos pagal Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1 – 93 patvirtintą socialinių paslaugų katalogą. Tai apgyvendinimo, maitinimo organizavimo, aprūpinimo apranga ir avalyne, sveikatos priežiūros organizavimo, kasdieninio gyvenimo įgūdžių ugdymo ir palaikymo, darbinių įgūdžių ugdymo, laisvalaikio organizavimo, informavimo, konsultavimo, tarpininkavimo ir atstovavimo paslaugos, bei specialiosios paslaugos (trumpalaikė ir ilgalaikė globa vaikams nuo 1 iki 18 metų.

**IV SKYRIUS**

**DALYVAVIMAS PROJEKTINĖJE VEIKLOJE**

Svarbiausias metų pasiekimas – Akmenės rajono savivaldybės administracijos vykdomo projekto ,,Akmenės rajono savivaldybės vaikų globos namų globotinių užimtumo kokybės gerinimas“, kurio projekto vadove buvo vaikų globos namų direktorė, įgyvendinimas. 2015 metų rudenį baigtas vykdyti minėtas projektas, kurio vertė 108 307,41 Eur., iš jų : Europos Sąjungos lėšos – 51 938,28 Eur, valstybės biudžeto lėšos – 26 618,39 Eur, Savivaldybės biudžeto lėšos – 29 750,74 Eur. Projekto vykdymo metu įrengta daugiafunkcinė universali sporto aikštelė, dviračių takas. Šia sporto baze naudojasi ne tik vaikų globos namų globotiniai, noriai joje sportuoja Agluonų kaimo bendruomenės vaikai ir jaunimas, fizinio lavinimo pamokėles praveda daugiafunkcinio centro darželio grupės pedagogė. Dažnai pasportuoti kartu su vaikų globos namų globotiniais atvyksta sporto klubo ,,Akmeninis kumštis“ nariai kartu su treneriu. Daugiafunkcinėje sporto aikštelėje vaikų globos namų bendruomenė kartu su Agluonų kaimo bendruomene organizuoja sporto šventes.

Siekiant, kad globotiniai turėtų didesnes galimybes saviraiškai, vaikų sėkmingai integracijai į visuomenę, kiekvienais metais dalyvaujame Akmenės rajono savivaldybės finansuojamų programų projektų konkursuose. 2015 m. dalyvauta visuomenės sveikatos rėmimo specialiosios programos projektų finansavimo atrankos konkurse ir parašytas projektas „Sveikai gyvenu – laimingas esu“, už kurį gauta 200 eurų. Už šiuos pinigus suorganizuota sporto šventė kartu su Agluonų kaimo bendruomene. Iš aplinkos apsaugos specialiosios rėmimo programos „Biologinė įvairovė ir gamtos apsauga“ gauta 1000 eurų vaikų globos namų aplinkos tvarkymui.

**V SKYRIUS**

**MATERIALINĖS BAZĖS POKYČIAI**

Globos namų buhalterinė apskaita tvarkoma vadovaujantis direktoriaus patvirtinta įstaigos apskaitos politika. Pagrindiniai įstaigos finansavimo šaltiniai yra du, kurių vienas – Akmenės rajono savivaldybės biudžetas, o kitas – valstybės tikslinės dotacijos vaiko globos (rūpybos) išmoka.

Vaikų globos namai yra labdaros paramos gavėjai, priima labdarą, kuri gaunama piniginėmis lėšomis ir įvairiomis prekėmis iš juridinių ir fizinių asmenų.



Rajono savivaldybės skirtos lėšos naudojamos įstaigos administracinio, ūkinio, socialines paslaugas teikiančio personalo darbo užmokesčiui, valstybinio socialinio draudimo įmokoms, kvalifikacijos kėlimo, kanceliarinių prekių, spaudinių, transporto ir kitų prekių, susijusių su įstaigos administravimu, išlaidoms. Iš šių lėšų apmokamos elektros energijos, šildymo, vandentiekio, kanalizacijos ir ryšių paslaugos.



Valstybės tikslinės dotacijos naudojamos vaikų maitinimui, aprangos ir avalynės, medikamentų, mokymo priemonių įsigijimui bei sveikatos priežiūros organizavimui, vaikų laisvalaikio organizavimui, vasaros poilsio organizavimui, kišenpinigių mokėjimui, kitoms prekėms, kurios susijusios su vaiko poreikių tenkinimu, įsigyti.

Skiriamų valstybės tikslinių dotacijų suma priklauso nuo apgyvendintų vaikų skaičiaus ir jų gyvenimo globos namuose trukmės. Todėl šių dotacijų suma nepastovi.

Didžioji rajono savivaldybės skiriamų lėšų dalis tenka darbuotojų užmokesčiui ir socialinio draudimo įmokoms.

Įsikūrus modernizuotuose vaikų globos namuose, sumažėjo išlaidos komunaliniams patarnavimams, nes įrengtas geoterminis šildymas ženkliai sumažino išlaidas pastato šildymui.



**VI SKYRIUS**

**VADOVAUJAMOS ĮSTAIGOS PROBLEMOS**

Turima sporto salė neatitinka reikalavimų, keliamų sportavimui skirtoms erdvėms.

Į Vaikų globos namus atvyksta vaikai, vis labiau socialiai apleisti, turintys ryškių elgesio ir emocijų sutrikimų, žemą mokymosi motyvaciją.

Mažas šeimų, pageidaujančių pasiimti vaikus savaitgaliais, atostogų ir švenčių dienomis, skaičius.



Tėvų globos netekusių vaikų skaičius nuolat kinta.



**VII SKYRIUS**

**ARTIMIAUSIO LAIKOTARPIO VEIKLOS PRIORITETINĖS KRYPTYS**

Įstaiga turi gerą materialinę bazę, specialistus, galinčius teikti įvairias socialines paslaugas, organizuoti ir vykdyti socialinės globos ir ugdymo procesą. Šeimynose sukurta šeimai artima aplinka.

Siekiant gerinti teikiamų socialinės globos paslaugų kokybę, planuojama tobulinti individualų darbą su globotiniais, siekiant kuo geriau patenkinti jų poreikius. Nuo ankstyvo amžiaus ugdyti globotinių savarankiškumą, atsakomybės už savo gyvenimą jausmą, motyvuoti juos, suteikti galimybę įgyti praktinių įgūdžių ir patyrimo. Skatinti socialinių ryšių palaikymą su biologine šeima, artimais giminaičiais, visa tai padėtų globotiniui greičiau grįžti į savo biologinę šeimą.

Mažėjanttėvų globos netekusių vaikų skaičiui, siekiant efektyviai naudoti savivaldybės skiriamas lėšas įstaigos išlaikymui, išsaugoti specialistus įstaigoje, planuojama parduoti socialines paslaugas kitų savivaldybių tėvų globos netekusiems vaikams.

Akmenės rajono savivaldybės administracijos direktoriaus pavaduotojo įsakymu sudaryta darbo grupė bendruomeninių socialinių paslaugų plėtros Savivaldybėje poreikiui įvertinti. Grupės veikloje dalyvauja ir Vaikų globos namų direktorė. Atliekamas bendruomeninių socialinių paslaugų plėtros Savivaldybėje poreikio tyrimas.

Šiuo metu globotiniai (rūpintiniai) gyvena 5 šeimynose. Globojame 40 tėvų globos netekusių vaikų. Ateityje, išnaudodami turimus žmogiškuosius resursus ir turimą gerą materialinę bazę, galėtume teikti papildomas socialines paslaugas:

* krizių centro pagalbą su apgyvendinimo paslauga nepilnametėms mamoms su kūdikiais arba smurtą patyrusioms motinoms su vaikais. Galėtume apgyvendinti 4 mamas su vaikais, o dienos centro pagalbą teikti ir didesniam skaičiui moterų. Teiktume psichologinę pagalbą, socialinių įgūdžių ugdymo pagalbą;
* ‚, Atokvėpio“ grupės pagalbą tėvams, auginantiems fizinę negalią turinčius vaikus. Galėtume priimti dienos priežiūrai iki 6 neįgalių vaikų. Turime savo transportą, galėtume juos parsivežti ir grąžinti į šeimas;
* atestuoti įstaigos socialiniai darbuotojai įgijo teisę teikti globėjų (rūpintojų) ir įtėvių paieškos, rengimo, atrankos, konsultavimo ir pagalbos jiems paslaugas pagal Bendrą globėjų (rūpintojų) ir įtėvių rengimo programą.

Direktorė Violeta Mikštienė

Akmenės rajono vaikų globos namų

direktoriaus veiklos ataskaitos priedas

**AKMENĖS RAJONO VAIKŲ GLOBOS NAMŲ**

**2015 METŲ VEIKLOS ATASKAITA**

**I SKYRIUS**

**BENDROS ŽINIOS APIE ĮSTAIGĄ**

Akmenės rajono vaikų globos namai (toliau-Vaikų globos namai) - tai stacionari socialinių paslaugų įstaiga, teikianti globos (rūpybos) ir socialines paslaugas be tėvų globos likusiems vaikams, kuriems nustatyta laikinoji ar nuolatinė globa (rūpyba), arba laikinai globos namuose apgyvendintiems globotiniams tol, kol bus išspręstas jų grąžinimo tėvams arba globos (rūpybos) klausimas.

Vaikų globos namai yra globojamo (rūpinamo) vaiko atstovas pagal įstatymą, turintis įstatymo numatyta tvarka užtikrinti be tėvų globos likusiam vaikui globą (rūpybą), ginti jo teises bei teisėtus interesus. Įstaiga savo veikloje vadovaujasi Lietuvos Respublikos Konstitucija, Jungtinių tautų vaiko teisių konvencija, Lietuvos Respublikos tarptautinėmis sutartimis, Lietuvos Respublikos socialinių paslaugų įstatymu, Lietuvos Respublikos vaiko teisių apsaugos pagrindų įstatymu ir kitais įstatymais, Vyriausybės nutarimais, socialinės apsaugos ir darbo ministerijos įsakymais, rajono tarybos sprendimais, savivaldybės administracijos direktoriaus įsakymais.

Susiklosčius neigiamoms aplinkybėms šeimoje, vadovaujantis Akmenės rajono savivaldybės administracijos direktoriaus įsakymu, vaikai globos namuose apgyvendinami nuo 1 iki 18 metų ir gauna visas reikalingas paslaugas, siekiant suformuoti visavertę asmenybę.

Vaikų apgyvendinimo priežastys:

|  |  |  |  |
| --- | --- | --- | --- |
| Priežastys | Vaikų skaičius | | |
| 2013 m. | 2014 m. | 2015 m. |
| Iš viso: | 26 | 9 | 18 |
| iš jų dėl:  - tėvų girtavimo; | 15 | 5 | 11 |
| - įgūdžių stokos prižiūrint vaikus; | 9 | 3 | 1 |
| * dėl smurto prieš vaiką |  |  | 2 |
| - tėvų ligos; | - | - | 4 |
| - tėvų mirties; | - | - | - |
| - globėjams atsisakius. | 2 | 1 | - |

Vaikų, gyvenančių globos namuose, skaičius nuolat kinta.

|  |  |
| --- | --- |
| Metai, mėnuo | Vaikų skaičius |
| 2015 m.: | Mėnuo |
| - sausis | 31 |
| - vasaris | 27 |
| - kovas | 27 |
| - balandis | 28 |
| - gegužė | 34 |
| - birželis | 30 |
| - liepa | 30 |
| - rugpjūtis | 32 |
| - rugsėjis | 31 |
| - spalis | 31 |
| - lapkritis | 34 |
| - gruodis | 38 |
| Vaikų, gyvenančių per metus, vidurkis: | ~31 |

Laikinosios arba nuolatinės globos (rūpybos) nustatymo vaikų globos namuose gyvenantiems vaikams analizė:

|  |  |  |  |
| --- | --- | --- | --- |
| 2015 metai | Bendras  globotinių (rūpintinių)  skaičius | Laikinoji globa | Nuolatinė globa |
| Sausio mėn. | 31 | 7 | 24 |
| Vasario mėn. | 27 | 3 | 24 |
| Kovo mėn. | 27 | 2 | 25 |
| Balandžio mėn. | 28 | 3 | 25 |
| Gegužės mėn. | 34 | 9 | 25 |
| Birželio mėn. | 30 | 8 | 22 |
| Liepos mėn. | 30 | 7 | 23 |
| Rugpjūčio mėn. | 32 | 10 | 22 |
| Rugsėjo mėn. | 31 | 9 | 22 |
| Spalio mėn. | 31 | 9 | 22 |
| Lapkričio mėn. | 34 | 8 | 26 |
| Gruodžio mėn. | 38 | 12 | 26 |
| Vidurkis: | ~31 | ~7 | ~24 |

Globos namuose dažnai apgyvendinami vaikai, kurie jau turi neigiamos gyvenimo patirties, patyrę skurdą, smurtą, fizinę ir emocinę nepriežiūrą. Traumuojanti gyvenimo patirtis ir kognityvinės intelektinės moralinės raidos stimuliacijos trūkumas sąlygoja įvairius emocinius elgesio ir mokymosi sunkumus.

|  |  |  |  |
| --- | --- | --- | --- |
|  | 2013 m. | 2014 m. | 2015m. |
| Vaikai, kuriems nustatyti specialieji poreikiai | 13 | 14 | 15 |
| Iš viso vaikų skaičius su negalia: | 6 | 7 | 6 |
| -su proto (dėl intelekto sutrikimų) | 5 | 5 | 3 |
| -su psichine negalia | - | - | 2 |
| -su fizine (kūno) | 1 | 2 | 1 |

Netenkinant globotinio (rūpintinio) poreikių, gali sutrikti jo prieraišumas, gebėjimas bendrauti ir palaikyti konstruktyvius tarpusavio santykius, o išmoktas chaotiškas elgesys šeimoje, atkartojamas globos ir ugdymo įstaigos bendruomenėje.

Atsižvelgiant į globotinių (rūpintinių) individualumą, siekiant užtikrinti ypatingų vaikų gebėjimų ir gabumų realizavimą, vaikų brandą, įgūdžius ir interesus, atitinkančias ugdymuisi

reikalingas priemones, su jais dirba vaikų globos namų psichologė. 2015 metais pravesta:

- 432 individualios konsultacijos;

- - 73 individualūs pokalbiai;

- socialinių įgūdžių ugdymo grupės „Tiltai“ ir „Skruzdėliukai“;

- skaitytas pranešimas VGN darbuotojams ir Akmenės gimnazijos Kivylių skyriaus pedagogams „Netinkami mokinių elgesio tikslai“;

- nuolat lankėsi šeimynose, stebėjo jų mikroklimatą ir vedė pokalbius su globotiniais (rūpintiniais) ir darbuotojais.

**Dažniausiai pasitaikančios problemos:**

- elgesio;

- emocijų;

- bendravimo;

- socialinis, psichologinis apleistumas, atskirtis;

- mokymosi sunkumai.

Globotiniai (rūpintiniai) pagal savo amžių ir brandą ugdomi įvairiose ugdymo įstaigose.

Specialiųjų poreikių turinčių globotinių (rūpintinių) skaičius/ dalis (%) lyginant su bendru globotinių (rūpintinių) skaičiumi:

|  |  |  |
| --- | --- | --- |
| Globotinių (rūpintinių) skaičius (sausio 1 d.) | Specialiųjų poreikių globotiniai (rūpintiniai) | |
|  | Skaičius (2015 m. gruodžio 31 d.) | Dalis (%) |
| 38 | 15 | 39 |

Įstaigos organizacinė struktūra:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Etatų skaičius | | | Socialinį darbą dirbančių skaičius (etatai) | | | | Iš viso etatų |  |
| Administ-racija | Pagalbinis personalas | Kiti darbuotojai | | Soc. darbuotojų | Soc. darbuotojų  padėjėjų | Iš viso soc. darbą dirbančių skaičius |  |  |
| 3,5 | 3,5 | 3 | | 8 | 14 | 22 | 32 |

Įstaigoje vyrauja komandinis darbas. Specialistai dirba glaudžiai koordinuodami savo veiklą pagalbos vaikui organizavimo procese, dalyvauja kaip vienas kito veiklą papildantys. Tuo tikslu vedami metodiniai užsiėmimai, kurių metu darbuotojai dalijasi darbo patirtimi, analizuoja vaikų anketines apklausas, ir atsižvelgdami į vaikų pareikštą nuomonę, norus bei pageidavimus stengiasi nukreipti savo darbą vaikų pageidaujama linkme. Buvo skaityti pranešimai:

1.„Vaikų konfliktų atsiradimo priežastys ir jų sprendimo būdai vaikų globos namuose“ (pranešėjas – socialinis darbuotojas Virginijus Pocius).

2.„Globotinių (rūpintinių) požiūris į darbuotojų, dirbančių vaikų globos namuose darbą ir

profesinę veiklą“ (pranešėjos – socialinės darbuotojos Alva Balčiūnaitė ir Erika Rakickaitė).

3.„Alkoholis – viena iš paauglių deviantinio elgesio priežasčių“ (pranešėjos – socialinės darbuotojos Aurelija Lukė ir Sigita Basytė).

4.„Globotinių (rūpintinių) socialinių įgūdžių ugdymas“ (pranešėjos – socialinės darbuotojos Ieva Maraškaitė ir Vaiva Spudulienė).

5.„Socialinių ir komunikacinių įgūdžių svarba globotinių (rūpintinių) gyvenime“ (pranešėjos – socialinės darbuotojos Nijolė Narščiuvienė ir Aušra Jurkuvėnaitė).

Užsiėmimų metu buvo aptariamos, kursų, konferencijų ir seminarų metu sužinotos naujovės.

Vaikų globos namuose vyko reguliarūs darbuotojų susirinkimai. Kartais į juos buvo kviečiami Akmenės gimnazijos Kivylių skyriaus pedagogai ir kartu su jais sprendėme kaip pagerinti globotinių (rūpintinių) ugdymo rezultatus bei kaip koreguoti jų elgesį Akmenės gimnazijos Kivylių skyriuje.

Vaikų globos namų darbuotojų prioritetas – kelti kvalifikacija ir dalyvauti kvalifikacijos.

kėlimo kursuose ir seminaruose. Darbuotojai dalyvavo rajoniniuose bei respublikiniuose seminaruose, mokymuose, kursuose. Kvalifikacijos kėlimą reglamentuoja atitinkami teisės aktai.

Įvairiuose kvalifikacijos kėlimo kursuose ir seminaruose dalyvavo ir išklausė:

- direktorė – 36 val. mokymų;

- vyriausioji buhalterė – 14 val. mokymų;

- 8 socialiniai darbuotojai – 366 val. mokymų;

- 12 socialinio darbuotojo padėjėjų – 192 val. mokymų;

- bendrosios praktikos slaugytoja – 48 val. mokymų;

- užimtumo specialistė – 8 val. mokymų;

- ūkvedė – 8 val. mokymų;

- pastatų ir įrengimų priežiūros specialistas – 40 val. mokymų.

**II SKYRIUS**

**TEIKIAMOS SOCIALINĖS PASLAUGOS**

Vaikų globos namuose teikiamos bendrosios socialinės paslaugos vadovaujantis Lietuvos Respublikos socialinės apsaugos ir darbo ministro 2014 m. birželio 16 d. įsakymu Nr. A1-321 „Dėl Lietuvos Respublikos socialinės apsaugos ir darbo ministro 2006 m. balandžio 5 d. įsakymo Nr. A1-93 „Dėl Socialinių paslaugų katalogo patvirtinimo“ pakeitimo“ patvirtintu socialinių paslaugų katalogu. Tai apgyvendinimo, maitinimo organizavimo, aprūpinimo apranga ir avalyne, sveikatos priežiūros organizavimo, kasdieninio gyvenimo įgūdžių ugdymo ir palaikymo, darbinių įgūdžių ugdymo, laisvalaikio organizavimo, informavimo, konsultavimo, tarpininkavimo ir atstovavimo paslaugos bei specialiosios paslaugos (trumpalaikė ir ilgalaikė) globa vaikams nuo 1 iki 18 metų amžiaus.

Globotiniams (rūpintiniams) būdingas socialinis apleistumas, menka savivertė ir kiti neigiami bruožai, todėl vaikų globos namams labai svarbu ugdyti globotinių (rūpintinių) pozityvų savęs, savo galimybių ir gebėjimų vertinimą, mokyti konstruktyviai bendrauti ir bendradarbiauti su bendraamžiais ir suaugusiais, tenkinti vaikų pažintinius poreikius.

Įstaigos prioritetas - užtikrinti, kad vaikas gyventų saugioje, jam palankioje, draugiškoje aplinkoje ir turėtų visas būtinas sąlygas savo, kaip vaiko, sėkmingai raidai. Norėdami tai įgyvendinti, globos namai organizuoja įvairias išvykas, darbelių parodas, sportinius renginius, pokalbius ir t. t. Globotiniai (rūpintiniai) skatinami dalyvauti įvairiuose konkursuose, šventėse bei kituose renginiuose. Organizuota sporto šventė kartu su Agluonų kaimo bendruomenės nariais - su dedikacijomis „Sveikai gyvenau – laimingas esu“ ir „Grynas oras – sportas – sveikata“.

Per 2015 metus suorganizuota 20 išvykų. Vykta į Vazgaikiemyje (Prienų rajone) vykusią šeimų šventę, į Vijurkų vaikų globos namuose vykusią šventę, skirtą vaikų gynimo dienai, į pažintinę – poilsinę kelionę „Palanga-Šventoji“, į pažintinę kelionę į Burbiškių dvarą, į S. Daukanto muziejų Papilėje, į Užgavėnių šventę Akmenėje „Nu tuo da nebuva“, į edukacinę pamokėlę Akmenės krašto muziejuje, į gerumo seansą kino teatre „FORUM CINEMAS“ Šiaulių prekybos centre „Akropolis“, į socialinę akciją „Žvejok 2015“ Mažeikiuose, globotinių (rūpintinių) vizitas į Akmenės rajono savivaldybės administracijos Paramos skyrių, į Šiaulių teritorinės darbo biržos Jaunimo darbo centrą Naujojoje Akmenėje ir t.t.

Vaiko gyvenimo terpė vaikų globos namuose itin svarbi, nes tai, ko nedavė šeima, turi kompensuoti globos įstaiga. Svarbiausia teigiamai ugdyti globotinių (rūpintinių) asmenybės pagrindus, kurie kryptingai gilinami, turtinant tėvų globos netekusių vaikų patirtį, suteikiant galimybę išreikšti save. Tuo tikslu per 2015 metus globotiniams (rūpintiniams) buvo suorganizuoti

58 įvairūs renginiai. Pvz.: „Laisvės gynėjų“ dienos paminėjimas, siekiant prisiminti 1991 m. sausio 13 d. įvykius, Užgavėnės, sporto šventė su Agluonų kaimo bendruomene, „Žibintų“ šventė, „Gegužė – mėnuo be smurto“, žiemos sporto šventė „Lekiu paskui roges“, „Duonos diena“, „Planeta mūsų namai“, popietė Agluonų kaimo daugiafunkciniame centre, kur vaikai žiūrėjo Kruopių kultūros namų sukurtą muzikinį spektaklį „Žiemos pokštai“, Lietuvos valstybės nepriklausomybės diena „Su gimtadieniu Lietuva“, akcija „Darom-2015“, „Pyragų diena“ – tai atsakas į kvietimą prisijungti prie „Išsipildymo akcijos“ , kurią rengė TV3, „Helovino“ šventė, „Atvirų durų“ diena, minimos Lietuvos Respublikos valstybinės šventės.

Siekiant praplėsti globotinių akiratį, į vaikų globos namus kviečiami įvairių specialybių žmonės, kurie supažindina vaikus su įvairiomis profesijomis, pvz.: UAB „Lorenta“ vadovas Alis Valinčius, „Lietuvos Caritas“ socialinės darbuotojos iš Šiaulių miesto, kurios pakalbėjo su vaikais aktualia paaugliams tema, Telšių apskrities vyriausiojo policijos komisariato Akmenės rajono policijos komisariato pareigūnė Ramunė Vėlavičienė kartu su Lietuvos kariuomenės Krašto apsaugos savanorių pareigų Prisikėlimo apygardos 6-osios rinktinės kariais. Jie papasakojo vaikams apie savo vykdomą veiklą, jiems keliamus reikalavimus, demonstravo jų turimą ginkluotę bei amuniciją, pavaišino jų valgoma koše bei kitais produktais. Taip pat svečiavosi Akmenės rajono žolininkė, ekologiškų muilų, kremų ir ekstraktų gamintoja Kristina Šilinskienė, kuri papasakojo ir parodė kaip gaminamas, muilas, kremas ir arbatos. Keletą kartų globotinius aplankė Maltiečiai iš Akmenės gimnazijos, kurie suorganizavo orientacines varžybas, kepė pyragus, žiūrėjo ir aptarė kino filmus, Telšių apskrities vyriausiojo policijos komisariato Viešosios tvarkos skyriaus Patrulių būrio Kinologų grandies specialistas ir jo kolega šuo Atilas ir kt.

Kiekvieno vaiko poreikiai atsispindi individualios socialinės globos plane (ISGP), kuriame kiekvieno globotinio (rūpintinio) galios ir sunkumai yra vertinami kaip bendra vaiko asmenybę sudaranti visuma, parenkami tiksliausi individualizuoti būdai, metodai ir korekcijos priemonės, siekiant išsaugoti globotinių (rūpintinių) unikalumą. Per metus vidutiniškai sudaryti 34 individualūs socialinės globos planai ir į jų sudarymą įtraukiami seniūnijų, ugdymo įstaigų, Vaiko teisių apsaugos skyriaus darbuotojai. Sudarant individualų socialinės globos planą, atsižvelgiama į vaiko nuomonę, jo gebėjimus ir gabumus, situaciją vaiko šeimoje, vaiko ypatumus, susijusius su jo amžiumi ir branda, lytimi ir siekiama įtraukti jo tėvus bei globėjus. Plane numatoma, kokios bus teikiamos paslaugos, kokia reikalinga pagalba, ar vaikui būtina pritaikyti aplinką specialiesiems poreikiams tenkinti ir kt. Taip pat numatomas laikotarpis – kiek laiko kiekviena pagalbos rūšis, paslauga bus teikiama. Individualus socialinės globos planas nuolat pildomas ir jame atsispindi vaiko raidos, augimo ir vystymosi būklė. Užtikrinama, kad ne rečiau kaip kartą per metus globotinio (rūpintinio) socialinės globos poreikis būtų vertinamas iš naujo.

Savarankišku ir suaugusiu netampama staiga. Šis etapas yra sunkus ir pareikalauja daug jėgų ir užtrunka ne vienerius metus. Tėvų globos netekusiems jaunuoliams, daugelį metų gyvenusiems vaikų globos namuose, šis procesas yra ypatingai sunkus, todėl globotiniai (rūpintiniai) nuo 15 iki jiems sueis 18 metų, padedami socialinio darbuotojo „Savo asmens“ ir kitų specialistų sudaro savarankiško gyvenimo planus, kuriuose nurodo pasirengimo savarankiškam gyvenimui etapus. Šiuo proceso metu rūpintiniams padedama suprasti, kur jis norėtų mokytis, kokios sieks profesijos ar amato, kur gyvens bei kaip panaudos išmokėtas pašalpas ar sutaupytas lėšas, numatomos socialinės integracijos priemonės.

Akmenės rajono vaikų globos namų darbas vyko pagal 2015 metų veiklos programą ir buvo siekiama ruošti globotinius savarankiškam gyvenimui ir integracijai į visuomenę. Palaikomi ryšiai ir pasirašyta sutartis su VšĮ „Gelbėkit vaikus“ Akmenės vaikų dienos centru, dalijamasi gerąja patirtimi, vykstama į jų organizuojamus seminarus. Pasirašytos bendradarbiavimo sutartys su Akmenės gimnazija, Akmenės gimnazijos Kivylių skyriumi, Akmenės lopšeliu – darželiu „Gintarėlis“. Bendraujama ir bendradarbiaujama su Mažeikių vaikų našlaičių ir senelių globos namais, Žagarės socialinių paslaugų centru, Kelmės rajono Vijurkų vaikų globos namais, Raseinių rajono vaikų globos namais.

Bendraujama ir bendradarbiaujama su įvairiais socialiniais partneriais. Tai - rajono savivaldybės administracija, rajono savivaldybės administracijos socialinės paramos, vaiko teisių apsaugos skyriais, sveikatos priežiūros įstaigų specialistais, finansuojamų projektų partneriais ir pan. Per metus gauti 340 raštai, išsiųsta 570 raštų. Atstovaujama vaikų interesai savivaldybių institucijose, įvairiose policijos pareigūnų apklausose ir tyrimuose, teismų posėdžiuose. Globojamas vaikas, jo tėvai, esant reikalui, kreipiasi į administraciją dėl iškilusių problemų supratimo bei konstruktyvios reakcijos. Objektyviai reaguojama į skundus bei pageidavimus. Globos namai turi licencijas socialinei globai vykdyti, nuolat atnaujinamos įvairios tvarkos, pareigybių aprašymai. Globos namai užtikrina tvarkingos su vaiku susijusios informacijos ir dokumentų kaupimą. Įstaigos valdymas ir administravimas nuolat tobulinamas. Reguliariai svarstomi nauji teisės aktai, jų pasikeitimai, aptariami gerosios praktikos pavyzdžiai. Globos namuose veikia patariamoji direktoriaus institucija – globos namų taryba. Ji dalyvauja įstaigos administracinėje veikloje, rengiant metinius planus, ataskaitas. Taryba pateikia pasiūlymus dėl įstaigos veiklos tobulinimo, socialinių paslaugų kokybės gerinimo.

Fizinė aplinka – reikšmingos įtakos vaiko savijautai turintis veiksnys. Vaikų globos namai įsikūrę naujose, tam pritaikytose patalpose, kur globotiniai (rūpintiniai) gyvena šeimynose ir yra užtikrinta pareigas ir atsakomybę formuojanti aplinka, kurioje lavinami savarankiško gyvenimo įgūdžiai, stiprinama motyvacija vaikui pačiam spręsti savo problemas. Globotiniai (rūpintiniai) aprūpinami reikalinga apranga ir avalyne, atsižvelgiant į metų laiką, vaiko lytį, amžių ir jo pageidavimą. Sudaroma galimybė pačiam globotiniui (rūpintiniui) parduotuvėje išsirinkti norimą rūbą ar avalynę, ugdomas vaiko estetinis skonis, sudaromos galimybės išreikšti savo individualumą, nuostatas ir vertybes.

Maitinimo paslaugų organizavimas.Vaiko sveikatai ir normaliam vystymuisi labai svarbus visavertis maitinimas, įvertinant vaiko amžių, brandą ir su tuo susijusius jo fiziologinius poreikius, taip pat vaiko sveikatos būklę. Globotinių (rūpintinių) maitinimas organizuojamas vadovaujantis Akmenės rajono savivaldybės tarybos 2015 m. kovo 27 d. sprendimu Nr. T-43 „Dėl Akmenės rajono vaikų globos namų maitinimo ir medikamentų išlaidų finansinių normatyvų patvirtinimo“. Patvirtinta mitybos paros kaina–mokyklinio amžiaus – 3,48 euro, ikimokyklinio amžiaus – 2.32 euro. Globotiniams (rūpintiniams) yra sudaryta galimybė išreikšti savo pageidavimus dėl maitinimo ir maistą ruošiasi patys pagal sudarytą valgiaraštį. Gaminamo maisto kokybė atitinka higienos normų reikalavimus. Akmenės rajono savivaldybės vaikų globos namų direktoriaus 2013 m. lapkričio 4 d. įsakymu Nr. V-385 yra patvirtinta maisto išdavimo ir gaminimo tvarka. Įvairių pokalbių, renginių metu globotiniams (rūpintiniams) skiepijamos žinios apie sveiką maitinimąsi, diegiami sveiko maisto pasirinkimo įgūdžiai.

Sveikatos priežiūros paslaugų organizavimas.Pažymėtina, kad daug dėmesio skiriama vaikų sveikatos priežiūrai. Kiekvienam globotiniui (rūpintiniui) užtikrinama sveikatos priežiūros paslauga; laiku suteikiama pirmoji medicininė pagalba, atliekami globotinių (rūpintinių) sveikatos profilaktiniai patikrinimai ir kasmet ugdymo įstaigoms iki rugsėjo 1 dienos pateikiama informacija apie vaikų profilaktinio sveikatos patikrinimo rezultatus. Globotiniai (rūpintiniai) yra emociškai pažeisti ir turintys elgesio ir sveikatos problemų. Įstaiga užtikrina savalaikius vaikų skiepijimus, profilaktinius vaiko sveikatos patikrinimus, tiek susijusius su sveikatos priežiūra vaikui susirgus ar atsitikus nelaimingam atsitikimui ir pan. Tai atliekama sveikatos priežiūros įstaigose: Akmenės rajono PSPC Akmenės poliklinikos vaikų konsultacijoje, VšĮ Kauno klinikose, VšĮ VUL vaikų klinikose, VšĮ Respublikinės Šiaulių ligoninės Moters ir vaiko klinikose, VšĮ Akmenės rajono Psichikos sveikatos centre ir kt.

Per 2015 metus organizuota:

- 253 vaikų profilaktiniai patikrinimai ir konsultacijos;

- 10 konsultacijų psichikos sveikatos centre;

- 75 ortodonto, odontologo konsultacijos;

- 20 gydytojo oftalmologo konsultacijos;

- 15 gydytojo ortopedo, traumatologo konsultacijų;

- 3 LOR gydytojo konsultacijos;

- 3 gydytojo dermatologo konsultacijos;

- 2 gydytojo ginekologo konsultacijos;

- 5 kartų kviesta GMP;

- 22 kartus globotiniai (rūpintiniai) gydėsi stacionaruose;

- 6 kartus vežta į VUL medikų konsultacijai;

- 4 kartus vežta į Kauno klinikas medikų konsultacijai;

- 1 globotinis gydėsi sanatorijoje Palangos VRS „Palangos gintaras“;

- 2 globotiniai gydėsi Druskininkų sanatorijoje „Saulutė“.

**Sergamumas :**

**-** kvėpavimo takų ligos – 23 atvejai (20 vaikų);

- virškinimo organų ligos – 6 atvejai (6 vaikai);

- nervų sistemos ligos – 11 atvejų (5 vaikai);

- širdies ir kraujagyslių ligos – 1 atvejis (1 vaikas);

- alerginiai susirgimai – 1 atvejis (1 vaikas);

- infekcinės ligos (kvėpavimo takų, šlapimo takų inf.) – 16 atvejų (14 vaikų);

- pedikuliozė – 5 atvejai (5 vaikai);

- traumos – 4 atvejai (3 vaikai);

- tyčiniai sužalojimai – 1 atvejis (1 vaikas);

- operacijos – 4 atvejai (4 vaikai).

Kiti susirgimai:

-šlapimo nelaikymas – 4 atvejai (4 vaikai);

- išmatų nelaikymas – 1 atvejis (1 vaikas).

Palankios ugdymui aplinkos sukūrimas. Vaikas ugdomas šeimoje mokosi kas yra gera, bloga įvairiais būdais: stebėdamas aplinkinių elgesį, klausydamas nurodymų, patarimų, vertindamas savo elgesio padarinius, laikydamasis taisyklių ir t. t. Vaikas stebi ir perima gyvenimo būdą, elgesį, elgesio normas, vertybines orientacijas, bendravimo būdus. Patekęs į globos namus visus minėtus mokymosi aspektus vaikas patiria ne savo šeimoje, bet globos institucijos aplinkoje.

Socialiniai darbuotojai per 2015 metus 169 kartus lankėsi ugdymo įstaigose, jų organizuojamuose visuotiniuose ir klasių tėvų susirinkimuose, šventėse, kad galėtų tinkamai suvokti globotinių (rūpintinių) poreikių ypatybes ir jiems reikalingą ugdymą, sužinoti kaip vaikams sekasi ugdymo įstaigose ir yra aptariamos vaiko ugdymo bei elgesio problemos ir jų korekcijos būdai.

Vaiko socialinių įgūdžių ir savarankiškumo ugdymas.Sėkmingai globotinių (rūpintinių) raidai svarbu, kad jis įgytų pakankamai įgūdžių įvairiose gyvenimo situacijose: buityje, asmeniniuose santykiuose, visuomeniniame gyvenime. Globos namų slaugytoja kartą per mėnesį vedė grupinius ir individualius užsiėmimus, kurių metu globotiniai (rūpintiniai) buvo mokomi suteikti būtinąją medicininę pagalbą, aiškino kokie esminiai sveikos higienos įgūdžiai, kokie yra sveikatos rizikos faktoriai ir kt., vedė pokalbius apie sveiką maistą, lytinį auklėjimą, supažindino su lytiniu keliu plintančiomis ligomis, apie žalingų įpročių žalą, pasekmes ir galimybę sau padėti.

Socialiniai darbuotojai, vertindami globotinių (rūpintinių) poreikius ir jų pasirengimą savarankiškam gyvenimui, stengėsi atkreipti dėmesį į vaiko gyvenimo būdą, jo sveikatos būklę ir poreikius. Pokalbių metu suteikė informacijos apie prevencinės, medicininės, psichologinės, socialinės, teisinės pagalbos galimybes ir institucijas, skatino vaikų gebėjimą kreiptis pagalbos.

Gyvendami šeimynose, globotiniai (rūpintiniai) gaminasi sau maistą, mokomi skalbti, išlyginti ir prižiūrėti savo rūbus, palaikyti švarą gyvenamoje patalpoje.

Užimtumo specialistė, ugdydama globotinių (rūpintinių) savarankiškumą, mokė juos megzti, siūti, daryti įvairius rankdarbius, organizavo išvykas į gamtą, kurių metu vaikai mokėsi sukurti laužą, kepti bulves, sutvarkyti laužavietę, rinko grybus, uogas ir mokėsi gaminti maistą iš surinktų gėrybių.

Globotiniams (rūpintiniams) suteikiama pagalba įgyvendinant savęs realizavimo, atstovavimo ar dalyvavimo principus, padedama ne tik suvokti saviraiškos svarbą žmogaus gyvenime, bet ir ją įgyvendinti įvairiose gyvenimiškose situacijose, todėl vaikai skatinami lankyti neformaliojo ugdymo užsiėmimus.

|  |  |  |
| --- | --- | --- |
| Neformaliojo ugdymo užsiėmimo pavadinimas | Vaikų, lankančių neformaliojo ugdymo  užsiėmimus, vieta | Vaikų, lankančių neformaliojo ugdymo  užsiėmimus, skaičius |
| Teniso būrelis | Akmenės gimnazijos Kivylių skyriuje | 8 |
| Nemokamos kovinės savigynos | Agluonų kaimo daugiafunkciniame centre | 10 |
| Teatro būrelis | Akmenės gimnazijos Kivylių skyriuje | 11 |
| Darbščiųjų rankų būrelis | Vaikų globos namuose | 10 |
| Sporto būrelis | Vaikų globos namuose | 20 |

Globotiniams (rūpintiniams) nuo 7 metų kiekvieno mėnesio gale mokami kišenpinigiai. Jie mokami vadovaujantis Akmenės rajono savivaldybės vaikų globos namų direktoriaus 2015 m. sausio 5 d. įsakymu Nr. V-3 patvirtinta ,,Kišenpinigių skyrimo ir mokėjimo tvarka“. Vaikai kartu su šeimynų socialiniais darbuotojais planuoja savo pajamas ir išlaidas, mokomi racionaliai elgtis su pinigais, planuoti biudžetą ir išlaidas.

Vaiko socialinių ryšių tinklo sukūrimas, palaikymas ir stiprinimas. Vadovaujantis Akmenės rajono savivaldybės vaikų globos namų direktoriaus 2008 m. spalio 30 d. įsakymu Nr. V-140 patvirtinta „Ryšių su vaiko biologine šeima ir laikinaisiais globėjais palaikymo tvarka“ vaikų globos namuose palaikomi ir stiprinami globotinių (rūpintinių) socialiniai ryšiai su jiems svarbiais žmonėmis ir institucijomis. Vaikų globos namuose sudaromos sąlygos vaikams bendrauti su juos aplankančiais tėvais, globėjais (rūpintojais). Vaikai su tėvais ar globėjais bendrauja savo kambariuose, eina pasivaikščioti, turi galimybę šeimynose pasivaišinti arbata, kartu pažiūrėti televizorių, pažaisti kompiuteriu bei stalo žaidimus.

Socialiniai darbuotojai padeda atstatyti nutrūkusius, ar vėl užmegzti vaiko ir jo šeimos ryšius, bendrauja su vaiko šeima, teikia jai informavimo, konsultavimo bei tarpininkavimo paslaugas. Per 2015 metus socialiniai darbuotojai 35 kartus lankėsi pas globotinių (rūpintinių) biologinius tėvus ir 33 kartus lankėsi šeimose, kuriose savaitgaliais, švenčių ir atostogų metu laikinai svečiuodavosi globotiniai (rūpintiniai). Viena pagrindinių kliūčių vaikui bendrauti su biologine šeima ir artimaisiais – tėvų asocialus gyvenimas, pačių tėvų ir artimųjų gėda ir nenoras lankyti vaiko, bendrauti su juo. Nuolat renkama ir sisteminama informacija apie globojamus vaikus ir jų artimuosius.

Vaikams, gyvenantiems vaikų globos namuose, nuolat ieškoma šeimų, norinčių pasiimti į savo šeimą globotinį (rūpintinį), kad vaikas savaitgalius, šventes, atostogų dienas galėtų praleisti šeimoje ir turėtų galimybę suprasti šeimos svarbą žmogaus gyvenime. Paskutiniu metu labai sunku surasti šeimą, norinčią priimti vaiką iš vaikų globos namų. Šiuo metu tik šešios šeimos globotinius (rūpintinius) pasiima į savo namus savaitgaliais, švenčių ir atostogų metu ir tik viena šeima pasiima globotinę atostogų metu.

Globotiniai (rūpintiniai) išleidžiami iš globos namų, kai jie teismo sprendimu grąžinami biologinei šeimai ar nustatoma globa (rūpyba) globėjo šeimoje, sulaukus pilnametystės, įvaikinus.

Vaikų išvykimas iš vaikų globos namų 2013 – 2015 metais:

|  |  |  |  |
| --- | --- | --- | --- |
| Išvykimas | 2013 m. | 2014 m. | 2015 m. |
| Sulaukus pilnametystės | 4 | 5 | 4 |
| Sugrįžo į biologinę šeimą | 15 | 13 | 6 |
| Nustačius nuolatinę globą pas globėjus | 1 | 3 | 1 |
| Įvaikinus (užsienio piliečių) | - | - | - |
| Viso: | 20 | 21 | 11 |

Įstaigos dalyvavimas įvairiose programose, projektuose:

Siekiant globotinius (rūpintinius) integruoti į visuomenę, vaikų globos namai dalyvauja įvairiose programose, projektuose. Dalyvauta visuomenės sveikatos rėmimo specialiosios programos projektų finansavimo atrankos konkurse ir parašytas projektas „Sveikai gyvenu – laimingas esu“, už kurį gauta 200 eurų. Už šiuos pinigus suorganizuota sporto šventė kartu su Agluonų kaimo bendruomene. Iš aplinkos apsaugos specialiosios rėmimo programos „Biologinė įvairovė ir gamtos apsauga“ gauta 1000 eurų vaikų globos namų aplinkos tvarkymui.

Organizuotas globotinių (rūpintinių) žiemos poilsis. Žiemos atostogų metu globotiniai (rūpintiniai) 7 dienas poilsiavo „Balsių“ stovykloje.

Išorės lėšų pritraukimo tendencijos. Globos namai yra labdaros, paramos gavėjai, priima labdarą – paramą, kuri gaunama piniginėmis lėšomis, materialinėmis vertybėmis iš paramą teikiančių įstaigų. Visa tai panaudojama vaikų sveikatos gerinimui, edukacinei veiklai bei globotinių (rūpintinių) neformalaus ugdymo programų įgyvendinimui, turiningo laisvalaikio organizavimui ir savarankiškų įgūdžių formavimui.

|  |  |  |  |
| --- | --- | --- | --- |
|  | Gauta labdara – parama tūkst. eur. | | |
| 2013 m | 2014 m | 2015 m |
| Iš viso gauta:  Iš jų: | 3,6 | 3,7 | 1,4 |
| 2% gyventojų pajamų mokesčio | 0,2 | 0,3 | 0,2 |
| „Išsipildymo akcija“ | 2,6 | 1,8 | 1,0 |
| Akcija „Kalėdinė svajonė“ | - | 1,5 | - |
| Kiti rėmėjai | 0,8 | 0,1 | 0,2 |

**III SKYRIUS**

**MATERIALINĖS BAZĖS POKYČIAI**

Globos namų finansinė apskaita tvarkoma vadovaujantis VSAFAS. Globos namai finansuojami iš dviejų šaltinių, kurių vienas – Akmenės rajono savivaldybės administracija, o kitas – valstybės tikslinės dotacijos.

Globos namų finansavimas 2013 – 2015 m. m.

|  |  |  |  |  |  |  |
| --- | --- | --- | --- | --- | --- | --- |
| Finansavimo  šaltinis | Lėšos tūkst. eur | | | | | |
| 2013 m | | 2014 m | | 2015 m | |
| Patvirtinti  asignavimai | Gauti asignavimai | Patvirtinti  asignavimai | Gauti asignavimai | Patvirtinti  asignavimai | Gauti asignavimai |
| Akmenės rajono  savivaldybė | 198,1 | 211,2 | 221,8 | 235,0 | 247,7 | 256,9 |
| Valstybės tikslinės dotacijos | - | 63,5 | - | 59,8 | - | 42,5 |
| Biudžetinių įstaigų pajamos | - | - | - | - | - | 3,8 |
| Iš viso: | 198,1 | 274,7 | 221,8 | 294,8 | 247,7 | 303,2 |

2015 metų įstaigos finansavimas iš rajono savivaldybės biudžeto sudarė 84,5 procentų visų gaunamų lėšų. Rajono savivaldybės skirtos lėšos naudojamos įstaigos darbuotojų darbo užmokesčiui ir socialinio draudimo įmokoms, ryšio paslaugoms, komunaliniams patarnavimams, į kuriuos įeina elektros energijos, vandens ir atliekų tvarkymo sąnaudos, kvalifikacijos kėlimui, transporto priemonių remontui ir privalomajam draudimui.

Valstybės tikslinės dotacijos lėšos naudojamos maisto produktų pirkimui, kuro sąnaudoms socialinei globai teikti, globotinių (rūpintinių) kišenpinigių mokėjimui ir kitoms prekėms įsigyti, kurios susijusios su vaiko poreikių tenkinimu.

Gautų lėšų panaudojimas 2013-2015 m. m.

|  |  |  |  |
| --- | --- | --- | --- |
| Finansavimo  šaltinis | Lėšos tūkst. eur | | |
| 2013 m. | 2014 m | 2015 m |
| Valstybės tikslinės dotacijos vaiko išlaikymui | 63,5 | 59,8 | 42,5 |
| Biudžetinių įstaigų pajamos | - | - | 3,8 |
| Akmenės rajono savivaldybė: | 211,2 | 235,0 | 256,9 |
| darbuotojų darbo užmokestis ir soc. draudimo įmokos | 183,9 | 214,9 | 226,6 |
| kitos prekės | 2,2 | 4,7 | 12,0 |
| paslaugos ir įvairūs patarnavimai | 25,1 | 15,4 | 18,3 |
| Iš viso | 274,7 | 294,8 | 303,2 |

**IV SKYRIUS**

**PASTATO BŪKLĖS ANALIZĖ**

Vaikų globos namai įsikūrę renovuotose, globos namams pritaikytose patalpose, esančiose adresu: Dvaro g. 15, Agluonų kaimas, Akmenės rajonas**.** Naujo pastato plotas 1026,88 m2. Vienam globotiniui (rūpintiniui) tenka 25 m2. Globotiniai (rūpintiniai) gyvena šeimynų principu – 5 šeimynose. Vaikai kambariuose gyvena po du, atsižvelgiant į vaiko lytį, giminystės ryšį bei charakterių suderinamumą. Turimi baldai yra nauji, tinkami ir atitinkantys vaikų poreikius bei higienos normų reikalavimus.

Siekiant užtikrinti efektyvų įstaigos darbą, tikslų pasiekimą, yra sudarytos tokios darbo sąlygos, kurios leidžia kiekvienam darbuotojui atsiskleisti, panaudoti ir plėtoti savo potencialą – žinias, įgūdžius ir kompetencijas.

**V SKYRIUS**

**SVARBIAUSI METŲ LAIMĖJIMAI**

Įgyvendintas projektas „Akmenės rajono vaikų globos namų globotinių užimtumo kokybės gerinimas“. Projekto vadovu Akmenės rajono savivaldybės administracijos direktoriaus 2015 m. vasario 18 d. įsakymu Nr. A-122 paskirta Akmenės rajono vaikų globos namų direktorė Violeta Mikštienė. Projekto vertė – 109 tūkst. eurų, 65 tūkst. eurų paramos skirta iš ES fondų, 14 tūkst. eurų iš Lietuvos valstybės biudžeto ir 30 tūkst. eurų iš rajono savivaldybės biudžeto lėšų. Už šias lėšas įrengta daugiafunkcinė universali sporto aikštelė, nauji dviračių takai, aptverta teritorija, įrengtas apšvietimas ir įsigytas sporto inventorius. Įgyvendintas projektas sudaro sąlygas sportuoti ir turiningai leisti laisvalaikį ne tik vaikų globos namų globotiniams, bet ir Agluonų kaimo bendruomenės nariams, ypač vaikams ir jaunimui.



Darbuotojų ir vaikų kruopščiu darbu sukurta graži vaikų globos namų aplinka. Prie atnaujinto pastato šviečia gėlynų salelės, dekoratyviniai medeliai, žaliojoje vejoje padaryti pasakų personažai. Komisijos nariai apžiūrėję rajono įmonių, įstaigų ir organizacijų aplinkas, nusprendė, kad vaikų globos namų aplinka gražiausiai tvarkoma ir įteikė lentelę su užrašu „Gražiausiai tvarkoma aplinka 2015“ bei 90 eurų piniginį dovanų čekį.



Akmenės rajono savivaldybės administracijos direktoriaus 2015 m. rugsėjo 16 d. įsakymu Nr. A-541 buvo paskelbtas kalėdinių žaislų konkursas „Kalėdų spalvos 2015“. Vaikų globos namų darbuotojai kartu su vaikais kruopščiai darė kalėdinius žaislus ir kalėdinių žaislų konkurse „Kalėdų spalvos 2015“ užėmė III-oji vietą ir gavo 50 eurų piniginį dovanų čekį. Vaikai padarė daug gražių originalių žaislų, kuriais buvo papuošta Akmenės rajono savivaldybės administracijos pastato didžioji salė.

**VI SKYRIUS**

**VADOVAUJAMOS ĮSTAIGOS PROBLEMOS**

Trūkumai ir problemos:

* per maža globotinių (rūpintinių) mokymosi motyvacija;
* turimos sporto salės patalpos neatitinka sportinės veiklos poreikio;
* globotinių (rūpintinių) polinkis žalingiems įpročiams;
* globotiniai (rūpintiniai) linkę pažeidinėti globos namų vidaus tvarkos taisykles;
* trūksta globotinių (rūpintinių) bendravimo kultūros, asmeninės atsakomybės, tvarkingumo,

vertybės ir bendruomenės sampratų, žema savigarba;

* socialinių darbuotojų nedalyvavimas tarptautiniuose projektuose.

**VII SKYRIUS**

**ĮSTAIGOS STIPRYBĖS, SILPNYBĖS, GALIMYBĖS, GRĖSMĖS**

|  |  |
| --- | --- |
| **Stiprybės** | **Silpnybės** |
| 1. Įgyvendintas projektas „Akmenės rajono vaikų globos namų globotinių užimtumo kokybės gerinimas“. | 1. Per maža globotinių (rūpintinių) mokymosi motyvacija. |
| 2. Saugios, sveikos ir gražios aplinkos vaikui užtikrinimas. | 2. Besiformuojanti priklausomybė kompiuteriui. |
| 3. Suburtas kvalifikuotas ir patyręs kolektyvas. | 3. Turimos sporto salės patalpos neatitinka sportinės veiklos poreikio. |
| 4. Nedidelė personalo kaita. | 4. Globotinių (rūpintinių) polinkis žalingiems įpročiams. |
| 5. Socialinių darbuotoju profesinis tobulėjimas. | 5. Globotiniai (rūpintiniai) linkę pažeidinėti globos namų vidaus tvarkos taisykles. |
| 6. Globos namų materialinė bazė atitinka higienos reikalavimus. | 6. Globotinių (rūpintinių) tarpusavio bendravimo kultūros, asmeninės atsakomybės, pagarbos bendraamžiams ir suaugusiems stoka. tvarkingumo stoka. |
| 7. Globotinių (rūpintinių) priežiūra organizuojama šeimyniniu principu. | 7. Socialinių darbuotojų nedalyvavimas tarptautiniuose projektuose. |
| 8. Nusistovėjusios tradicijos. | 8. Trečiųjų asmenų (tėvų) įtraukimas į vaiko gyvenimą. |
| 9. Racionalus materialinių ir finansinių išteklių naudojimas. | 9. Neatsiranda šeimų, norinčių pasiimti iš globos namų globotinį (rūpintinį) į savo šeimą. |
| 10. „Dėkinga“ lauko teritorija. |  |
| 11. Teikiamų paslaugų efektyvumas. |  |
| 12. Darbuotojų ir vaiko bei jo tėvų (globėjų) santykiai grindžiami abipusės pagarbos, tarpusavio supratimo ir sutarimo pagrindu. |  |
| **Galimybės** | **Grėsmės** |
| 1. Informacijos apie vaikų globos namų veiklą sklaida internetinėje svetainėje. | 1. Negatyvi, neigiama visuomenės ir vaikų nuostata į vaikų globos namus. |
| 2. Kvalifikacijos kėlimas. | 2. Į vaikų globos namus ateinančių vaikų socialinis ir pedagoginis apleistumas, higienos įgūdžių neturėjimas. |
| 3. Projektinės veiklos vystymo galimybė. | 3.Dėl mokymosi motyvacijos stokos nepatenkinama globotinių (rūpintinių) integracija į visuomenę |
| 4. Teikti profesinio orientavimo paslaugas. | 4. Nemokėjimas planuoti savo biudžeto ir išlaidų. |
| 5. Sudaryti sąlygas globotiniams (rūpintiniams) lavinti savarankiško gyvenimo bei darbinius įgūdžius. | 5. Globotinių (rūpintinių) netolerancija, abejingumas, elgesio kultūros blogėjimas. |
| 6. Stiprinti globotinių (rūpintinių) atsakomybę ir iniciatyvumą. |  |
| 7. Bendrauti ir bendradarbiauti su kitomis įstaigomis. |  |
| 8. Padėti globotiniams (rūpintiniams) spręsti jiems iškilusias problemas ugdymo įstaigose ir vaikų globos namuose. |  |
| 9. Ugdyti sveikos gyvensenos įgūdžius. |  |
| 10. Plėsti bendradarbiavimą su soc. kultūrine aplinka. |  |
| 11.Pasitelkti išorinių specialistų pagalbą. |  |

Direktorė Violeta Mikštienė